Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu kohtub Washingtonis president Obamaga,
et kahepoolset koostööd tugevdada.
Araabiamaade välisministrid mõistsid hukka Iisraeli,
kes vastutab väidetavalt vägivalla kasvu eest regioonis.
Ametiviidil USAs viibiv peaminister Netanyahu
kohtus eile president Obamaga.
Nad arutasid Iisraeli julgeolekuvajadusi,
Iisraeli-palestiinlaste konflikti ja Lähis-Idas möllavat vägivalda.
Enne kohtumist kordas Netanyahu Iisraeli pühendumust
kahe riigi lahendusele palestiinlastega
ja rõhutas juudiriigi valmidust kõigi naabritega rahuni sõlmida.
Tänan selle võimaluse eest kinnitada meie tugevat sõprust
ja meie tugevat liitlust.
See põhineb jagatud väärtustel,
seda toetavad jagatud huvid
ja ajendab jagatud saatuse tunne.
Meid panevad täna proovile Lähis-Ida ebastabiilsus ja ohud.
Kõik on näinud ISISe metsikust,
Iraani ja selle käepikenduste agressiooni ja terrorit
ning erinevate rahutuste kombinatsiooni,
kus miljonid on kodu kaotanud ja sajad tuhanded on tapetud.
Me ei tea, mis ees ootab.
Meil on suurepärane koostöövõimalus,
et näha, kuidas kaitsta end selle agressiooni ja terrori vastu
ja kuidas seda tagasi lüüa. See on hirmuäratav ülesanne.
Tahan ka selgeks teha, et me pole loobunud rahulootusest.
Me ei loobu sellest kunagi.
Jään kindlaks rahuvisioonile kahest riigist kahe rahvale,
demilitariseeritud Palestiina riigist, mis tunnustab juudiriiki.
Keegi ei tohiks kahelda Iisraeli otsustavuses
kaitsta end terrori ja hävingu vastu.
Samuti ei tuleks kahelda Iisraeli valmiduses
teha rahu kõigi oma naabritega, kes meiega üldiselt rahu taotlevad.
Ootan meie vestlust praktiliste sammude teemal
pingete leevendamiseks, stabiilsuse süvendamiseks
ja rahu poole liikumiseks.
Regionaalsete rahutuste valguses ütles Obama,
et USA on pühendunud Iisraeli julgeolekuvajaduste tugevdamisele,
et heidutada terrorismi ja teisi ohte.
Pole saladus,
et Lähis-Ida julgeolekukeskkond on mitmeti halvenenud.
Olen korduvalt öelnud,
et Iisraeli julgeolek on üks minu peamisi välispoliitilisi prioriteete.
Lisaks sõnadele on see on ilmnenud ka tegudes.
Meil on tihedam sõjaline ja luurekoostöö
kui ühelgi teisel valitsusel ajaloos.
Meie sõjaline abi pole mitte üksnes oluline osa
meie pühendumusest Iisraeli julgeolekule.
See on oluline ka USA julgeoleku- infrastruktuurile regioonis,
kui tagame, et üks meie põhiliitlasi mitte ei suuda üksnes ennast kaitsta,
vaid ka meiega koostööd teha terrori ja julgeolekuohtude heidutamisel.
Süüria kaootilise situatsiooni valguses
on meil võimalik arutada seal toimuvat
ja seda, kuidas õõnestada ISISe,
Hezbollah' ja teiste regioonaalsete rühmituste tegevust,
kes terrorismi harrastavad.
Obama rõhutas sedagi, et riigid otsivad ühist keelt
ka Iraani tuumalepingu rakendamisel.
Arutame ka Iraani tuumaleppe rakendamise progressi.
Pole saladus, et meil on peaministriga sel kitsal teemal erimeelsusi olnud.
Kuid oleme ühel nõul, et Iraan ei tohi saada tuumarelva
ja püüame ühiselt peatada Iraani destabiliseerivat tegevust
ning teeme kindlaks, et leiame siin ühise keele.
Netanyahu ja Obama kohtusid esimest korda pärast seda,
kui Iisraeli riigipea kaotas lahingu Iraani tuumalepingu vastu.
Peaminister Netanyahu, kes vihastas Obama valitsust,
kui kõneles märtsis vabariiklaste kutsel USA Kongressis
valmiva tuumalepingu vastu Iraaniga,
ütles, et on aeg "vanad perekonnatülid unustada".
Soovides tõhustada USA sõjalist abi, väidab Iisrael,
et juulis suurriikidega sõlmitud leping, mis leevendab sanktsioone
ja kärbib Iraani tuumaprogrammi,
lubab Teheranil investeerida oma rakettide arendamisse
ning kahekordistada toetust islamistlikule Hezbollah'le Liibanonis
ja Hamasile Gazas.
Iisrael saab hetkel USA-lt igal aastal 3,1 miljardit USD
ja tahab järgmisel dekaadil saada igal aastal 5 miljardit USD.
Pärast kohtumist Obamaga käis Netanyahu galaõhtusöögil,
kus ta nimetas konflikte Lähis-Idas
lahinguks modernsuse ja varase primitiivse keskaja vahel.
Lähis-Ida konfliktide tuumaks
on lahing modernsuse ja varase primitiivse keskaja vahel.
See on konfliktide tuum.
Iisraeli-palestiinlaste konflikti tuum
on palestiinlaste pidev keeldumine
tunnustada juudiriiki mis tahes piirides.
Seepärast on konflikt kestnud 50 aastat,
enne kui eksisteeris riik, kui olid territooriumid või asundused.
Süürias käiva konflikti suhtes ütles Netanyahu,
et Iisrael ei sekku ega toeta ühtki poolt,
kuna kõik kodusõjas osalejad on juudiriigi vaenlased.
Kui mul pole mingi olukorra suhtes selget arusaama, ma ei sekku.
Ma ei näe Süürias lihtsat kontseptsiooni.
Valida on kohutava sekulaarse diktaatorluse
või kahe teise alternatiivi vahel, mida toetab Iraan.
Kas Süüriat peaks juhtima Iraan, mis on meie jaoks õudne väljavaade,
või ISIS, mis on samuti kohal meie Golani piiridel?
Kui su kaks vaenlast teineteisega sõdivad,
pole vaja neist kumbagi toetada.
Nõrgesta mõlemaid või vähemalt ära sekku, arvan mina.
Just seda ma olengi teinud.
Saudi Araabias toimunud
araabiamaade välisministrite kriisikohtumine mõistis hukka Iisraeli,
kes vastutab väidetavalt vägivalla kasvu eest regioonis.
Tänavavägivalla pidevat kasvu
on ajendanud tülid Jeruusalemma Templimäe ümber.
Iisrael on lubanud säilitada mäel status quo,
mis keelab mittemoslemite palved judaismi ülimas pühapaigas
ja jätab selle õiguse vaid moslemitele.
Kuigi Iisraeli lubadust on kinnitanud USA, EL, Jordaania
ja teised võtmemängijad,
on rünnakud iisraellaste vastu jätkunud nii Iisraelis, Läänekaldal
kui ka juhuslike rakettide näol Gazast.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri